Αξιότιμε κ. Πρόεδρε,

Σας αποστέλλουμε προς διευκόλυνση και προς συνολική διεκδίκηση υπέρ των Δικηγόρων μελών των Δικηγορικών Συλλόγων από τα αρμόδια υπουργεία και φορείς τα παρακάτω **Προτεινόμενα μέτρα για την υποστήριξη των μελών των Δικηγορικών Συλλόγων :**

1. Σύσταση να μη λειτουργούν τα δικηγορικά γραφεία .
2. Σύσταση σε όλους τους εργοδότες που απασχολούν δικηγόρους (π.χ. Κοινοπραξίες ανάδοχοι κτηματογράφησης) να εργάζονται από το σπίτι ή εκ περιτροπής, ένα άτομο στον κάθε χώρο, μετά από απολύμανση των χώρων (είναι υπαρκτός ο φόβος συναδέλφων μας να μεταβούν για κάθε είδους εργασία στα Δικαστήρια ή αλλού).
3. Άμεσα μέτρα ελάφρυνσης άμισθων δικηγόρων - πρόβλεψη επιδόματος μέσω ΟΑΕΔ.
4. Άμεση χορήγηση Ασφαλιστικής ενημερότητας για όλους τους ασφαλισμένους δικηγόρους και τους έμμεσα ασφαλισμένους εξ αυτών έως 30.6.2020 τουλάχιστον.
5. Παράταση υποβολής δήλωσης ΦΠΑ Α τριμήνου για μετά το Πάσχα.
6. Παράταση προθεσμίας πληρωμής ΕΦΚΑ, φόρων, ΦΠΑ, δανείων.
7. Αναστολή εκτέλεσης όλων των πράξεων πληρωμής ασφαλιστικών ταμείων, Δήμων, Περιφερειών, Τελωνείων, ΑΑΔΕ, ΚΕΑΟ με ρητή εντολή προς όλους τους φορείς.

Είμαστε στη διάθεσή σας για οτιδήποτε απαιτηθεί.

Με τιμή

Η Πρόεδρος του ΔΣΙ

Μαρία Κυρ. Νάκα